MEGA บวกกว่า 4% โบรกฯ เชียร์ซื้อเป้า 48.60 บ. ลุ้นกำไร Q2 โตแจ่ม
MEGA บวกกว่า 4% โบรกฯ เชียร์ซื้อเป้า 48.60 บ. ลุ้นกำไร Q2 โตแจ่ม ล่าสุด ณ เวลา 15.23 น. อยู่ที่ 41.25 บาท บวก 1.75 บาท หรือ 4.43% สูงสุดที่ 41.25 บาท ต่ำสุดที่ 39.50 บาท ด้วยมูลค่าซื้อขาย 54.67 ล้านบาท
27 มิ.ย. 2561

ผู้สื่อข่าวรายงานว่า ราคาหุ้น บริษัท เมก้า ไลฟ์ไซแอ็นซ์ จำกัด (มหาชน) หรือ MEGA ล่าสุด ณ เวลา 15.23 น. อยู่ที่ 41.25 บาท บวก 1.75 บาท หรือ 4.43% สูงสุดที่ 41.25 บาท ต่ำสุดที่ 39.50 บาท ด้วยมูลค่าซื้อขาย 54.67 ล้านบาท

ทั้งนี้ ราคาหุ้น MEGA ปรับตัวขึ้นต่อเนื่อง 2 วันติด นับตั้งแต่ราคาหุ้นอยู่ที่ระดับ 39.25 บาท เมื่อวันที่ 25 มิ.ย.2561
ด้านบล.ซีจีเอส-ซีไอเอ็มบี (ประเทศไทย) ระบุในบทวิเคราะห์ แนะนำ “ซื้อ” หุ้น MEGA ราคาเป้าหมาย 48.60 บาท/หุ้น โดยคาดกำไรปกติในไตรมาส 2/61 จะโตขึ้นเป็น 323 ล้านบาท โต 46.6% เมื่อเทียบกับไตรมาสก่อน และโต 6.7% เมื่อเทียบจากปีก่อน ขณะเดียวกันคาดว่ารายได้ไตรมาส 2/61 ที่ 2,599 ล้านบาท โต 16.1%เมื่อเทียบกับไตรมาสก่อน และโต 8.5% เมื่อเทียบจากปีก่อน
นอกจากนี้ คาดอัตรากำไรขั้นต้นจะอยู่ในระดับที่คงที่ในทุกธุรกิจและอัตรากำไรขั้นต้นเฉลี่ยที่ดีขึ้นเนื่องจากการรับรู้สัดส่วนของ MegaWeCare (MWC) ทั้งนี้มองว่า MEGA เป็นผู้นำในตลาดยา (nutrition and pharmaceutical) ในเอเชียตะวันออกเฉียงใต้และมีความสามารถที่จะขยายไปในอิโดนีเซียตั้งแต่ 2563